Diari Oficial de la Generalitat Valenciana


Sumari del DOGV 8907, del 17-09-2020 (2020/7403)

ACORD d'11 de setembre de 2020, del Consell, de declaració de l'ocupació urgent de béns i drets per al projecte de la Diputació de València «Millora de la seguretat viària en les interseccions de la carretera CV-370 de Manises a Pedralba. Tram entre els p. km. 5+500 i 6+500 al terme municipal de Manises (S-484).»
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7403


Data del document
:   11-09-2020

Organisme emissor
:   Presidència de la Generalitat

Tipus de document
:   Acord

ACORD d'11 de setembre de 2020, del Consell, de declaració de l'ocupació urgent de béns i drets per al projecte de la Diputació de València «Millora de la seguretat viària en les interseccions de la carretera CV-370 de Manises a Pedralba. Tram entre els p. km. 5+500 i 6+500 al terme municipal de Manises (S-484).» [2020/7403]  
Antecedents de fet  
  
Primer. La Diputació de València, per Decret de la Presidència núm. 3721, de 5 de març de 2019, va resoldre prendre en consideració i sotmetre a informació pública el projecte «Millora de la seguretat viària en les interseccions de la carretera CV-370 de Manises a Pedralba. Tram entre els p. km. 5+500 i 6+500 en el terme municipal de Manises (S-484)».  
L'anunci es va publicar en el Butlletí Oficial de la Província núm. 67, de 5 d'abril de 2019, i consta l'acreditació de la no presentació d'al·legacions en relació al projecte.  
La Diputació de València, per Decret de la Presidència núm. 6505, de 30 de maig de 2019, va aprovar definitivament el projecte.  
Segon. Consta la formalització de l'acta de replanteig del projecte on consta la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment mitjançant Decret núm. 1394, de 29 de gener de 2020, del diputat delegat de l'Àrea d'Infraestructures de la Diputació de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 35, de 10 de febrer de 2020, en el Butlletí Oficial de la Província de València núm. 27, de 10 de febrer de 2020, en els diaris Las Provincias i Levante el 12 de febrer de 2020 i en el tauler d'anuncis de l'ajuntament de Manises. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
  
Consta acreditada en l'expedient la no presentació d'al·legacions per part de les persones propietàries de les parcel·les afectades.  
Quart. Per Decret núm. 4456, de 13 de maig de 2020, del diputat delegat de l'Àrea d'Infraestructures de la Diputació de València va ser aprovada definitivament la relació de béns i drets afectats per l'expropiació forçosa per a l'execució del projecte d'obres esmentat.  
Cinqué. La sol·licitud d'ocupació urgent de béns i drets afectats per l'expropiació es va formular en l'esmentat decret núm. 1394, de 29 de gener de 2020, del diputat delegat de l'Àrea d'Infraestructures de la Diputació de València, fonamentada en motius de seguretat viària, que a continuació reproduïm segons el seu tenor literal:  
  
«Quart. De conformitat amb el que estableix l'article 52 de la Llei d'Expropiació Forçosa i 56 del seu Reglament, sol·licitar al Consell de la Generalitat la declaració de l'ocupació urgent dels béns i drets afectats fonamentada en motius de seguretat viària, ja que el tram de carretera CV-370 existent entre els p. km. 5+500 i 6+500, objecte del projecte, està format per dues interseccions en T que connecten amb l'autovia A-7 (Bypass), totes dues amb carril central d'espera i incorporació en la calçada per a realitzar els girs a esquerres. El disseny de la intersecció situada més pròxima a Manises permet a més el canvi del sentit de la marxa. Les intensitats de circulació són elevades i constitueix un tram de concentració d'accidents des de fa més de 10 anys i del qual sistemàticament la Direcció General de Trànsit remet informe sobre l'elevada accidentalitat existent. La problemàtica del mateix és provocada fonamentalment per les col·lisions originades en les maniobres de gir en unes interseccions amb disseny inadequat per les elevades intensitats de circulació que suporten d'aproximadament 17.000 vehicles/dia. El Ministeri de Foment tenia previst convertir les dues interseccions d'accés a l'autovia A-7 des de la carretera CV-370 en dues rotondes quan s'executaren les obres corresponents al projecte «Millores funcionals i mesures d'integració ambiental de l'autovia A-7. Tram enllaç CV-35-enllaç CV-379», però a causa de la conjuntura econòmica dels últims anys, el Ministeri de Foment va informar que havia posposat l'execució de l'esmentada obra a mig-llarg termini. Per tot això, i davant la greu problemàtica d'accidentalitat existent en l'esmentat tram de carretera CV-370, l'Àrea de Carreteres de la Diputació de València ha considerat necessari i urgent redactar un projecte que contemple la remodelació de les interseccions existents, mitjançant dues glorietes de dimensions ajustades, perquè tant les afeccions als serveis existents com l'ocupació dels terrenys siga la mínima possible, amb l'objectiu de millorar les condicions de seguretat viària en aquest tram de carretera».  
  
  
Sisé. En l'expedient administratiu consta la retenció de crèdit, d'acord amb el que s'estableix en l'article 52 de la Llei d'expropiació forçosa.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos a l'efecte de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'urgent ocupació, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular la declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant, al·legacions únicament als efectes d'esmenar els possibles errors que s'hagueren pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, i a proposta del president de la Generalitat, el Consell, prèvia deliberació, en la reunió d'11 de setembre de 2020,  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació de València, per a l'execució del projecte «Millora de la seguretat viària en les interseccions de la carretera CV-370 de Manises a Pedralba. Tram entre els p. km. 5+500 i 6+500 en el terme municipal de Manises (S-484)».  
Relació de béns afectats:  
  
FINCA: 0001  
CULTIU/S: LABOR S/C  
REFERÈNCIA CADASTRAL:  
8853524XI1827B5907MO  
TERME MUNICIPAL: MANISES  
PROPIETARI/A:  
ARTAL RAFAEL  
ATARD TELLO MARIA TERESA  
SUPERFÍCIE/S AFECTADE/S:  
EXPROPIABLE: 123,00 m²  
SERVITUD DE PAS: 4,00 m²  
SERVITUD DE VOL: 140,00 m²  
  
FINCA: 0002  
CULTIU/S: LABOR S/C  
REFERÈNCIA CADASTRAL:  
3899302VX3440M0151JN  
TERME MUNICIPAL: MANISES  
PROPIETARI/A:  
CEBRIAN PEÑARROCHA BEATRIZ  
SUPERFÍCIE/S AFECTADA/S:  
EXPROPIABLE: 36,00 m²  
SERVITUD DE PAS: 4,00 m²  
SERVITUD DE VOL: 58,00 m²  
  
FINCA: 0003  
CULTIU/S: LABOR S/C  
REFERÈNCIA CADASTRAL:  
1350029UJ4964D3245YJ  
TERME MUNICIPAL: MANISES  
PROPIETARI/A:  
VALLDECABRES CATALA JOSE VICENTE  
VALLDECABRES ALCACER SALVADOR  
VALLDECABRES ALCACER JUAN JOSE  
VALLDECABRES ALCACER MARIA JULIA  
VALLDECABRES ALCACER CARLOS  
SUPERFÍCIE/S AFECTADE/S:  
EXPROPIABLE: 1.670,00 m²  
SERVITUD DE VOL: 80,00 m²  
  
FINCA: 0004  
CULTIU/S: LABOR S/C  
REFERÈNCIA CADASTRAL:  
59268O192475528236UA  
TERME MUNICIPAL: MANISES  
PROPIETARI/A:  
VALLDECABRES CATALA JOSE VICENTE  
VALLDECABRES ALCACER SALVADOR  
VALLDECABRES ALCACER JUAN JOSE  
VALLDECABRES ALCACER MARIA JULIA  
VALLDECABRES ALCACER CARLOS  
SUPERFICIE/S AFECTADE/S:  
EXPROPIABLE: 28,00 m²  
SERVITUD DE VOL: 98,00 m²  
  
FINCA: 0005  
CULTIU/S: LABOR S/C  
REFERÈNCIA CADASTRAL:  
13700X955498797293QI  
TERME MUNICIPAL: MANISES  
PROPIETARI/A:  
GARCIA GALLEGO FRANCISCO  
SUPERFICÍE/S AFECTADE/S:  
EXPROPIABLE: 315,00 m²  
SERVITUD DE PAS: 4,00 m²  
SERVITUD DE VOL: 212,00 m²  
  
FINCA: 0006  
CULTIU/S: LABOR S/C  
REFERÈNCIA CADASTRAL:  
02578J852667004707LN  
TERME MUNICIPAL: MANISES  
PROPIETARI/A:  
ASUNCION GABRIEL MARIA LOURDES  
SUPERFÍCIE/S AFECTADE/S:  
EXPROPIABLE: 231,00 m²  
SERVITUD DE PAS: 4,00 m²  
SERVITUD DE VOL: 197,00 m  
  
FINCA: 0007  
CULTIU/S: LABOR S/C  
REFERÈNCIA CADASTRAL:  
54116J696025024910SM  
TERME MUNICIPAL: MANISES  
PROPIETARI: MINISTERI DE FOMENT  
SUPERFÍCIE/S AFECTADE/S:  
EXPROPIABLE: 679,00 m²  
SERVITUD DE VOL: 86,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 11 de setembre de 2020  
  
La consellera secretària,  
MÓNICA OLTRA JARQUE